Ministru kabineta rīkojuma projekta

 **“Par Salacgrīvas novada pašvaldības nekustamā īpašuma “Līdumu trase” pārņemšanu valsts īpašumā”** sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par Salacgrīvas novada pašvaldības nekustamā īpašuma “Līdumu trase” pārņemšanu valsts īpašumā” (turpmāk – rīkojuma projekts) mērķis ir atļaut pārņemt valsts īpašumā Salacgrīvas novada pašvaldības nekustamo īpašumu “Līdumu trase” Salacgrīvas pagastā, jo tas nav nepieciešams pašvaldības funkciju pildīšanai, nodot to Zemkopības ministrijas valdījumā valsts funkciju (valsts meža apsaimniekošanas un aizsardzības) īstenošanai un zemesgrāmatā nostiprināt īpašuma tiesības uz valsts vārda Zemkopības ministrijas personā.Ministru kabineta rīkojums stāsies spēkā pēc tā parakstīšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42. panta otrā daļa un 43. pants un Meža likuma 4. panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projektā minētā nekustamā īpašuma “Līdumu trase” Salacgrīvas pagastā, Salacgrīvas novadā (nekustamā īpašuma kadastra Nr. 6672 010 0252) sastāvā ietilpstošā zemes vienība ar kadastra apzīmējumu 6672 010 0250) 0,79 ha platībā (turpmāk ‒ nekustamais īpašums) pieder Salacgrīvas novada pašvaldībai, un tā ir nepieciešama, lai īstenotu Meža likuma 4. panta otrajā daļā noteikto valsts funkciju – valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību, ko nodrošina akciju sabiedrība “Latvijas valsts meži” (turpmāk ‒ sabiedrība), lai sabiedrība uz tās izbūvētu inženierbūvi – meža ceļu, kas funkcionāli kalpotu kā meža infrastruktūras objekts sabiedrības mežsaimnieciskajos darbos iesaistītā transporta pārvietošanās nodrošināšanai. Mērķis, ar kuru valsts īpašumā tiek pārņemts pašvaldībai piederošs zemes īpašums, paredzot izbūvēt un ierīkot meža infrastruktūras objektu – meža ceļu, ir nodrošināt blakus esošā valsts meža apsaimniekošanu un aizsardzību. Meža ceļa izbūve ar piemērotu ceļa noturību un kvalitāti dos iespēju piekļūt valsts meža masīviem.Nekustamais īpašums ierakstīts zemesgrāmatā Vidzemes rajona tiesas Zemesgrāmatu nodaļas Salacgrīvas pagasta zemesgrāmatas nodalījumā Nr. 1000 0060 5188 uz Salacgrīvas novada pašvaldības vārda. Pēc Valsts zemes dienesta Nekustamo īpašumu valsts kadastra Informācijas sistēmas (turpmāk – NĪVKIS) teksta datiem, zemes vienībai ar kadastra apzīmējumu 6672 010 0250 reģistrēti apgrūtinājumi:1. ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos (7312030303) 0,79 ha platībā;
2. biosfēras rezervāta ainavu aizsardzības zonas teritorija (7313030500) 0,79 ha platībā.

Pēc NĪVKIS teksta datiem, zemes vienības ar kadastra apzīmējumu 6672 010 0250 lietošanas mērķis ir “Zeme dzelzceļa infrastruktūras zemes nodalījuma joslā un ceļu nodalījuma joslā”, kods 1101.Valstij, pārņemot nekustamo īpašumu “Līdumu trase” no pašvaldības, NĪVKIS reģistrētie apgrūtinājumi nerada papildu ietekmi uz rīkojuma projektā minētā nekustamā īpašuma iespējamo izmantošanu. Zemkopības ministrijai, izmantojot valsts nekustamo īpašumu, ir saistoša Aizsargjoslu likumā noteiktā kārtība atbilstoši aizsargjoslu veidam.Saskaņā ar Salacgrīvas novada domes 2020. gada 19. novembra lēmumu Nr. 425 “Par nekustamā īpašuma “Līdumu trase”, Salacgrīvas pagastā, Salacgrīvas novadā, nodošanu bez atlīdzības valsts īpašumā” (protokols Nr. 15., 14.§) ar grozījumiem, kas izdarīti ar Salacgrīvas novada domes 2020. gada 16. decembra lēmumu Nr. 476 “Par grozījumu Salacgrīvas novada domes 2020. gada 19. novembra lēmumā Nr. 425 “Par nekustamā īpašuma “Līdumu trase”, Salacgrīvas pagastā, Salacgrīvas novadā, nodošanu bez atlīdzības valsts īpašumā”” (protokols Nr. 16., 24.§), rīkojoties atbilstoši likuma “Par pašvaldībām” 21. panta pirmās daļas 17. punktam, ir nolemts nodot bez atlīdzības Latvijas valstij Zemkopības ministrijas personā valsts funkciju (valsts meža apsaimniekošanas un aizsardzības) īstenošanai rīkojumā projektā minēto nekustamo īpašumu, tādējādi piekrītot tajā plānotajai meža ceļu būvniecībai un vienlaikus nosakot aizliegumu Zemkopības ministrijai atsavināt un apgrūtināt nekustamo īpašumu ar citām lietu tiesībām, kā arī pienākumu bez atlīdzības to nodot Salacgrīvas novada pašvaldībai, ja tas vairs netiek izmantots Meža likumā noteiktās valstij piekrītošās un piederošās meža zemes apsaimniekošanai un aizsardzības nodrošināšanai, par to izdarot atzīmi Zemesgrāmatā. Nekustamais īpašums tiek nodots valstij valsts pārvaldes funkciju īstenošanai – Meža likumā noteiktās valstij piekrītošās un piederošās meža zemes apsaimniekošanas un aizsardzības nodrošināšanai. Šī rīkojuma projekta būtība ir pārņemt pašvaldības nekustamo īpašumu valsts īpašumā valsts funkcijas nodrošināšanai, kuras izbeigšana netiek paredzēta un netiek prognozēta.Ja tomēr iestājas Publiskas personas mantas atsavināšanas likuma 42. panta otrajā daļā minētais apstāklis, rīkojuma projekta 2.2. apakšpunkta prasība tiks izpildīta, ievērojot likumā ietvertās normas par attiecīgās mantas nodošanu pašvaldībai.Saskaņā ar Meža likuma 4. panta otrās daļas noteikumiem valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību nodrošina sabiedrība, kas nodibināta valsts meža īpašuma pārvaldīšanai un apsaimniekošanai. Ar rīkojuma projektu paredzēts nekustamo īpašumu pārņemt bez atlīdzības valsts īpašumā un nodot ministrijas valdījumā, nostiprinot zemesgrāmatā valsts īpašuma tiesības Zemkopības ministrijas personā un nodot to sabiedrībai pārvaldīšanā, lai sabiedrība par saviem līdzekļiem uz tās izbūvētu inženierbūvi.Nekustamā īpašuma valsts kadastra likuma 7. panta otrās daļas 3. punkta izpratnē par nekustamā īpašuma tiesisko valdītāju attiecībā uz būvi atzīstama persona, kurai ar līgumu ir noteiktas tiesības būvēt. Atbilstoši Nekustamā īpašuma valsts kadastra likuma 1. panta 7. punktam kadastra subjekts ir NĪVKIS reģistrēta kadastra objekta īpašnieks vai, ja tāda nav, — tiesiskais valdītājs, kā arī apbūves tiesīgais.Valsts nekustamā īpašuma pārvaldīšanas līguma (13.11.2017. noslēgts starp Zemkopības ministriju un sabiedrību) 2.2.5. apakšpunktā sabiedrībai ir noteiktas tiesības savas darbības nodrošināšanai uz normatīvajos aktos noteikta pamata bez atlīdzības uz pārvaldīšanā esošās zemes būvēt jaunas būves uz laiku, kas nav ilgāks par 30 gadiem.Zemkopības ministrija sabiedrības izbūvētās inženierbūves tiesiskajā valdījumā iegūs, ievērojot Civillikuma 968. pantā nostiprināto principu, ka uz zemes uzcelta un cieši ar to savienota ēka atzīstama par tās daļu, tātad par zemes īpašnieka (konkrētajā gadījumā – valsts) īpašumu.Atbilstoši Ministru kabineta 2012. gada 10. aprīļa noteikumu Nr. 263 “Kadastra objekta reģistrācijas un kadastra datu aktualizācijas noteikumi” 29. punktam un likuma “Par nekustamā īpašuma ierakstīšanu zemesgrāmatās” 36. pantamkadastra subjekts ir tiesīg~~s~~ NĪVKIS reģistrēt inženierbūvi. Ievērojot Publiskas personas mantas atsavināšanas likuma 42. pantā ietvertās prasības par attiecīgās mantas atpakaļ nodošanu pašvaldībai, gadījumā, ja iestāsies rīkojuma projektā 2. punktā minētais apstāklis un nekustamais īpašums vairs netiks izmantots norādītās funkcijas nodrošināšanai, nekustamais īpašums pēc tā sastāva datu aktualizācijas visā tā sastāvā tiks nodots Salacgrīvas novada pašvaldībai.Rīkojuma projektam ir pievienoti īpašumtiesības apliecinošie dokumenti un Salacgrīvas novada pašvaldības lēmumi, kas apliecina, ka rīkojuma projektā minētais nekustamais īpašums nav nepieciešams Salacgrīvas novada pašvaldībai.Ievērojot minēto, nekustamā īpašuma pārņemšana valsts funkciju īstenošanai no pašvaldības ir lietderīga, un normatīvajos aktos noteiktajā kārtībā zemesgrāmatā ir nostiprināmas īpašumtiesības uz valsts vārda ministrijas personā uz laiku, kamēr tiks nodrošināta rīkojuma projekta 2.1. apakšpunktā minētās funkcijas īstenošana. |
| 3. | Projekta izstrādē iesaistītās institūcijas un publiskas personas kapitālsabiedrības  | Zemkopības ministrija, sabiedrība un Salacgrīvas novada pašvaldība |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums neietekmē un nemaina sabiedrības mērķgrupas tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Nekustamā īpašuma tiesību maiņu zemesgrāmatā uz valsts vārda Zemkopības ministrijas personā sabiedrība segs par saviem finanšu līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana****un tās ietekme uz institūcijām** |
| 1. | Projekta izpildē iesaistītās institūcijas un publiskās kapitālsabiedrības | Rīkojuma projekta izpildi nodrošinās Zemkopības ministrija, sabiedrība un Salacgrīvas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav. |

Zemkopības ministrs K. Gerhards

Rasnača 67027517

Tamara.Rasnaca@zm.gov.lv